
A megismerés útvesztője

Kalandozás a filozofálás történetében

IV. Kitekintés kultúrkörünkön kívülre

 IV/4 Változatok a Tollaskígyóra

Maja városállamok, tolték lovagrendek, azték birodalom

Bevezetés

- Az "olmék" kultúra rejtélyei

-- Óriás bazalt négerfejek, szakállas szobrok  (La Venta)

-- Kőgolyók

- A kukorica népe, kakaóbab-pénzzel, de keréktelenül (kivéve egyes gyermek-játékokat)

- Felfogás kérdése, hogy a máják, toltékok és aztékok Középamerika "görögjei", "rómaijai" és "germánjai" (avagy "sumérjai", "akkádjai" és "asszírjai"). Az analógia mindenképpen fennáll, de mindenképpen sántít.

● (1) Városállamok a tűzhányók és a tenger között
.● A dzsungelváros. Otiuttiun vagy Ghocsán: Santo Domingo de Palenque

 Az első sztélé  (feliratos oszlop)-dátum:   Kr. u. 536. (A  maják huszas számrendszert hasz-náltak.)
- Az "űrhajós sírja" a Feliratok Templomában: Pakal (Kéz-pajzs) király, mészkő szarkofágban, nefrit maszkkal. Kr.u. 683-ban halt meg. (E. von Däniken ötlete ellenére nem űrhajós.) – A maják jellegzetes fej-torzítást  végeztek a csecsemőkön, hoszabb időn át két deszka közé fogva a fejüket. 
 M.M. Cotterell merész napfizikai értelmezései figyelemreméltóak:
- A maja kozmológiában a menny 13, az alvilág pedig 9 emeletes. A szögletes Föld négy sarkán az eget egy-egy batab tartja.

- 166 istenséget tartanak számon. Valójában csak negyedannyi van, mert csaknem mindnek van négyféle megjelenési formája: férfi-női, alsó felső.  A jóindulatú föisten Icamna, felesége Is-csel.

· Azonban Hunab Ku a testetlen, mindenható Isten, a Teremtő. (Tehát egyistenhit rejlik  a sokistenhit mélyén.)

· Szinek: a kelet vörös, a Dél sárga, a Nyugat fekete, az Észak fehér (!), a Föld zöld, az Ég kék. De vajon miért fehér az észak itt, ahol a hó és jég a déli nagy hegyeken van csak? Alighanem északról történt idevándorlást.

●●   Kínai pagoda vagy csillagvizsgáló?

- Kínai kapcsolat nem bizonyítható, de valószinűsíthető (buddhista krónika Kr.u. 500 ról, horgonykövek, sőt állítólag iránytű is).

- A maják csillagászati ismeretei fejlettek voltak, de ezt nem célszerű eltúlozni (szökőév probléma: a naptáruk végülis nem pontosabb az európai Gergely-naptárnál). Az Ünnepek részben a 360 plusz 5 napos év (háb), részben a 260 napos év (colkin)szerint. Valamely nap kétféle neve 52 évenként esik újre egybe, ez a fő ciklus. - Emellett még Hold-naptáruk is volt.

- A pap neve: Ah Kin vagy Ah Men, a sámáné: Csilam. (Ezért "Csilam Balam könyve" = Bálám "próféta" könyve. Ez a kicsé-maja nyelvű, de latin betűvel 1872-ben (!) leírt mű sok prófécia különféle értelmezéseinek kiindulópontjává vált.)

- Ismerték a Vénuszt: tudták, hogy "kétarcú" (esthajnal-csillag), és ismerték évének hosszát is. Ismerték még a Marsot, talán a Jupitert és esetleg a Merkúrt is.

Időegységek:
20 napos hónap

Tun

18 hónapos (360 napos) év (5 öt balszerencsés" nap)

Katun

20 év (évhuszad)

Baktun
400 év (évnégyszázad)

 ●●●  Múlt és jövő rejtélyei  (mumerológia, szám-tan)

A maja “hosszú időszámítás” kezdete 4 Ahau 8 Kumhu. Ez Kr.e. 3113-nak felel meg.. Legidősebb jelenleg ismert emlékeik azonban ennél körül-belül hatszáz évvel fiatalabbak (a radiokarbon kormeghatározés szerint).

A világciklus 13 baktun, vagyis 5.200 év. Eszerint a mostani (ötödik!) ciklus 2011. dec. 24-én (más számítás szerint 2012. december 22-én) ér véget: ez a soronkövetkező "világvége".

 Ugyanis a máják eddig négy teremtésről és három vízözönről tudnak. Mítoszaikban sokan véltek találni mezopotámiai-zsidó párhuzamokat (a Tudás Fája, vízözön, stb.) Természetesen vannak, akik mindezt a mesebeli Atlantiszról származtatják (mindkét irányban). Jelenlegi ismereteink szerint azonban nincs bizonyíték arra, hogy Atlantisz létezett volna.

●●●● A máglyától a számítógépig

A három fő  maja forrásmunka: a Drezdai, a Párizsi és a Madridi Kódex., és a  kicsé-maja nyelven írt  Popol Vuh.

 A maja írás megfejtése  igen nehéz feladatnak bizonyult, Diego de Landa 
püspök könyvében közölt "maja ábécéjétől" Jurij Knorozov orosz egyiptológus "vegyes irás" feltevéséig. Egyelőre csak részleges a siker, annak ellenére, hogy a nyelv jól ismert, mivel több módosult változata ma is él). Nincs igazi (kétnyelvű) "rosettei kő".

●● (2)  A Jaguár és a Sas hódolói és hódítói

●Uncil-abnal, avagy Csicsen Ica  a Yucatán félsziget karsztos síkságán van.

A város nevének jelentése: "az Ica (Gyík) törzs kútja".  Az icák valójában későbbi betelepülők voltak, nem pedig  őslakos maják. Úgy látszik, hogy legfontosabb istenségük Csák = Tlalok volt, az Eső és a termékenység istene.

A toltékok északnyugatról, Tulából (Tollán) érkeztek.a trónviszály miatt menekülni kényszerült Topilcin (eredeti nevén: Ce Acatl, Egy Nád- szál) vezetésével: Kr.u. 987 nov. 27 (4 Ahau 13 Kumhu): alig  14 évvel a vikingek (Leif Eriksson) Újfundlandra érkezése előtt! Az anyaország, a Tula-i tolték hatalom összeomlása 1168-ben követekezett be (a “csicsimek-járás” hatására).


Az “’El Castillo” (valójában Jaguáristen-piramis) voltaképpen piramis a piramisban. A külső piramis 4 x 90 meg 1 lépcsője kiadja az év napjainak számát. - Csák-Mól, Jaguáristen áldozatot tartó szolgája.

●●

●● Az Ezeroszlopos Csarnok és a halálos labdajáték

A "Tollaskígyó-árbocos" csarnok a tulai Vénusz-piramis mintájára épült. A  Sas, a Jaguár, és a kevésbé előkelő ("rendőri") Coyote harci társaság tartötta benne összejöveteleit. - A Compantli, a Halálfejek Dobogója, az emberáldozatok helyszine volt.

  Valamennyi középamerikai magaskultúrára jellemző a labdajáték-tér a kőgyűrűkkel. A Nap-jelképes kaucsuklabda-játék végén egyes források szerint nem a veszteseket, hanem a győzteseket áldozták fel: ez volt az elérhető legnagyobb dicsőség.

●●

●●●  Fehér úton (szakbé) az Élet és Halál Kútjához (Dzonot, "cenote")

A mája városokat összekötő  egyenes, megemelt "fehér utak" (szakbé-k) közlekedési, kereskedelmi és szertartási célokra egyaránt szolgáltak. Nem kellett bozótvágó késsel a bozótban keservesen haladni. (Érdekes, hogy úthengereket is használtak.)

Jum Kas, az Erdőmező-isten tava felszakadt karsztbarlang. (A Yucatán-félszíget jórészt paleocén mészkőből álló karsztos síkság, kivéve a Puuc-domb vonulatot).

Emberáldozatok valóban voltak, de a (mende)mondák ellenére csak kevés szűz
(Mindössze nyolc női csontvázat találtak benne, azok sem fiatal nők maradványai.)
Viszont valóban találtak sok áldozati tárgyat.

●●

●●●●  Tollaskígyó (Kecalkoatl és Kukulkan) viszontagságai

Kecal: egy szent madár neve, koatl = kígyó az aztékok nahuatl nyelvén. Kan viszont a toltékoknál = menny és kígyó is!)

A monda szerint 30 év uralkodás után Topilcin 1017 június 23-án szállt bárkába Csampotónban, megigérve, hogy visszatér. A proféciák egyik értelmezése szerint egy 52o éves ciklus múlva, vagyis 1537-ben. Helyette azonban Hernán Cortez  érkezett 1519-ben.

Csicsen-Icát  végül nem a konkvisztádorok, hanem a majapán    királyság  seregei pusztították el.  A maradék toltékok mindinkább beolvadtak a maja népességbe. A Mayapan-i államszövetség megérte a spanyol hódítást, sőt az 1660-as évek végéig fennállt. 

Jelenleg is élnek Mexikóban maják, de alárendelt kisebbségként. Viszont Guatemala lakos-ságának jelentős része, Belizének pedig a többsége maja.

3. Esőistenék ingatag birodalma

●●●

●Isten elhagyott szent lakhelye: Teo-ti-wakan (Teotihuacan)

A mai Mexikóvárostól 40 km-re északra. Kr. u. 400-900 között virágzott. Valószínűleg egy kiterjedt birodalom része volt. Egyesek szerint még kínai, sőt ír (!) kapcsolatai is lehettek. (Erre tárgyi bizonyítékot jelenleg tudtommal nem ismerünk.)

Legnagyobb építménye, a Nap-piramis 225 km oldalú és 63,5 m magas. Ennél csak a Csolulai piramis nagyobb. Mindkettőnek a tömege nagyobb a legnagyobb egyiptomi (Kufu, Keopsz) piramisénál.
– További érdekességek:

- A Halottak Szent Útja a 47 m magas Hold-piramishoz vezet

- A Pillangók Háza (a lepke az emberi lélek jelképe)

- Esőisten és Tollaskígyó közös szentélypiramisa (a "citadella")

Valójában nem lehet tudni, hová lettek Teotihuacan lakói és 
miért tűntek el a történelem szín-padáról.

●●●

●●Az embervér-hajtotta világ

A nahuatl nyelvű aztékok vagy mesikák észak felől érkeztek a 13. sz.-ban. Nyelvük rokon pl. az apacs indiánokéval. Jellemző, hogy első királyuknak egy tolték főnököt választottak.

Fővárosuk Tenocstitlán volt, a Kaktuszváros: "Középamerika Velencéje". Ennek helyét ne-vezték Mexikónak, "a Hold-tó köldökének". (A kaktuszra leszálló sas mutatta meg a helyet:. Ez a jelenet ma is látható Mexikó nemzeti címerében).

Azték istenségek:

Viclipocstli a Nap- és hadisten. Neki mutattak be emberáldozatokat, hogy a "kivérzett" nap embervértől új életre keljen

Tezkatlipoka  az Éjszaka istene, a fiatal harcosok védője

Kecalkoatl (a Tollaskígyó) a Szél és a Hajnalcsillag istene
Szivakoatl a Kigyóistennő … stb...

●●●

●●●    A Napkő ciklusai

Az "Azték Naptár" néven közismert Napkő egy 3,6 m átmérőjű, 25 tonnás bazalttömb. Jelenleg a mexikóvárosi Régészeti Múzeumban van. Dátuma Acatl 13, vagyis Kr.u. 1479. Érdemes áttekinteni a rajta feltüntetett ciklusokat (világkorszakokat), amelyek hasonlóak a majákéihoz, de nem azonosak velük.

- Első ciklus: Ocelo-tonatiuh: a Jaguár Napja. Az óriástermetű, de lusta embereket jaguárok falták fel

- Második ciklus: Eheka-tonatiuh: a Szelek Napja. Az embereket szélviharok csaknem teljesen kipusztították, de egy részüket az istenek majmokká változtatták.

- Harmadik ciklus: Kiauh-tonatiuh: a Tűztoll Napja. Vulkánkitörés, lávaár és tűzeső pusztitotta el a világot, az istenek azonban az emberek egy részét madarakká változtatták.

- Negyedik ciklus: A-tonatiuh: a Víz Napja. A világot vízözön pusztította el. Az istenek az emberek egy részét halaká változtatták.


- Ötödik (a jelenlegi) ciklus: Nahui Olin: a Földrengés Ideje.

Az emberiség földrengéseknek fog áldozatul esni. (De vajon mivé fog változni?)

●●●

●●●●   A végzetes "visszatérés"

Hernán Cortez Kubából indulva krónikásai szerint 1518 április 17-én, Nagypénteken kötött ki csapatával Mexikó földjén (a mai  Vera Cruz- nál), 501 évvel a Tollaskigyó távozása után. Még 19 év lett volna hátra az 520 éves ciklus lejártáig. Ez azonban nem zavarta azokat, akik a jövevények vezérében a visszatérő Tollaskígyót akarták látni.

Az azték trónon akkor II. Moktezuma ( nem Montezuma!) ült. Birodalmának belső és részben külső ellenségei örömmel szövetkeztek a szakállas idegenekkel: nemcsak vezetőket, hanem komoly létszámú segédcsapatokat is adtak melléjük. Moktezuma viszont szívesen fogadta őket, és Gvatemok tanácsa ellenére 1521-ben meghódolt Corteznek.

Emiatt felkelés tört ki, az árulónak tekintett Moktezumát megölték. Utódjával, Gvatemokkal viszont a spanyolok végeztek.

Ez lett a vége a hatalmas azték birodalomnak. Mexikó spanyol alkirályság lett háromszáz évre. 1821-ben vált függetlenné.

A Guadelupe-i (eredetileg: Tepayac-dombi) Szűz Mária  1531-ben jelent meg egy Juan Diego nevő keresztény indiánnak, és vált az ország védőszentjévé. Tízezrek zarándokolnak a kegyképéhez Mexikóváros uj nagytemplomába.

1985 szeptemberében a "három kultúra" fővárosát, a Tenocstitlán helyén épült Mexikóvárost
- jelenleg a Föld legnépesebb, 25 milliót (!) meghaladó lakosságú városát –

nagyerejű földrengés rázta meg.

